**RESPUBLIKINIS IKIMOKYKLINIO IR PRIEŠMOKYKLINIO AMŽIAUS VAIKŲ, MOKYTOJŲ, TĖVŲ STEAM VIRTUALAUS KŪRYBINIO PROJEKTO - NUOTRAUKŲ PARODOS „ ŠOKINĖJO VELNIAS – UŽSIMOVĘS KELNES “**

**NUOSTATAI**

Pagal liaudies mąstyseną, Užgavėnės – tai slenkstis tarp nueinančios žiemos ir ateinančio pavasario. Savo pobūdžiu Užgavėnės yra tarsi [karnavalas](https://lt.wikipedia.org/wiki/Karnavalas) – tai liaudies šventė nesusijusi su jokiomis bažnytinėmis apeigomis (išskyrus faktą, kad šventės laikas priklauso nuo Velykų laiko). Žmonės ruošdavosi Užgavėnėms: rūpinosi kostiumais bei kaukėmis, iki šventės skubėdavo pabaigti sunkesnius ūkio darbus. Per Užgavėnes tradiciškai dirbami tik lengvi darbai, gaminamas maistas bei sočiai valgoma, pramogaujama.

**I. BENDROSIOS NUOSTATOS**

1. Ikimokyklinio ir priešmokyklinio amžiaus vaikų, pedagogų, tėvų STEAM virtualaus kūrybinio projekto – nuotraukų parodos „Šokinėjo Velnias - užsimovęs kelnes“ nuostatai reglamentuoja tikslą, uždavinius, dalyvius ir organizavimo tvarką.
2. STEAM virtualų kūrybinį projektą – nuotraukų parodą organizuoja Kauno lopšelis – darželis „Gintarėlis“.
3. STEAM projektas - skirtas atskleisti vaiko emocinį pasitenkinimą patyriminio STEAM ugdymo procese ir jame naudojamą savo sukurtą praeities ir dabarties kultūrinį dailės kūrinį.
4. STEM virtualaus kūrybinio projekto – nuotraukų parodos „Šokinėjo Velnias - užsimovęs kelnes“ aktualumas. Užgavėnės – viena seniausių bendruomenės švenčių, kurioje nėra žiūrovų, kurioje kiekvienam svarbu prisidėti ir dalyvauti. Kaukės bei persirenginėjimas – vienas pagrindinių Užgavėnių šventės atributų. Užgavėnių drabužis ir kaukė būdavo kažkuo išsiskiriantys, neįprasti. Kaukės dažniausiai daromos iš medžio žievės, avikailio arba kitokio kailio, gyvulių kaukolių, popieriaus, kartono, ir kitų medžiagų. Persirengėliai, eidami iš trobos į trobą, pokštaudavo, dainuodavo. Jie dažniausiai vaizduodavo mitines būtybes, gyvulius, paukščius. Ypač populiarūs buvo „žydai“, „čigonai“, „vengrai“, „arkliai“, „ožiai“, „gervės“, „velniai“, „raganos“, „giltinės“. Užgavėnių kaukės - naudojamos išgąsdinti ir išvaryti žiemą, o jeigu ji sugrįžtų, kad mūsų neatpažintų.
5. Ugdymo procese taikyti STEAM metodus ir kurti.
6. Projekto - parodos nuostatai skelbiami Facebook socialinių tinklapių „STEAM Lietuvoje‘“, „Auklėtoja Auklėtojai“ (idėjos, darbeliai, pamokėlių planai), „Priešmokyklinis (pradinis) ugdymas“, ,,Šokinėjo Velnias – užsimovęs kelnes“ grupių Facebook paskyrose bei Kauno lopšelio – darželio ,,Gintarėlis“ internetinėje svetainėje ir Facebook paskyroje.

**II. TIKSLAS IR UŽDAVINIAI**

1. **Tikslas** – taikant STEAM metodus ugdyme, skatinti vaikus domėtis Užgavėnių tradicijomis ir papročiais, tyrinėti, pažinti, bandyti eksperimentuoti, kurti, konstruoti Užgavėnių kaukę, su jomis pasipuošus ,,išvaryti“ žiemą.
2. **Uždaviniai:**
	1. Pasitelkiant įvairias priemones ir metodus, veiklų metu su vaikais aptarti Užgavėnių tradicijas, papročius;
	2. Organizuoti veiklas, kuriose vaikai plėstų pažinimą, tyrinėtų, eksperimentuotų, tenkintų saviraiškos poreikį kurdami įvairias Užgavėnių kaukes;
	3. Plėtoti bendravimą ir bendradarbiavimą su pedagogais, ugdytiniais ir jų tėvais;
	4. Plėtoti bendradarbiavimą tarp šalies ikimokyklinio ir priešmokyklinio ugdymo įstaigų, dalintis gerąja patirtimi STEAM metodų taikymu ugdymo srityje.

**III. DALYVIAI**

1. STEAM virtualaus kūrybinio projekto – nuotraukų parodos „Šokinėjo Velnias - užsimovęs kelnes“ dalyviai Lietuvos respublikos ikimokyklinio ir priešmokyklinio ugdymo įstaigų ugdytiniai, mokytojai, tėvai.

**IV. ORGANIZAVIMO IR DALYVAVIMO TVARKA**

1. STEAM virtualaus kūrybinio projekto – nuotraukų parodos „Šokinėjo Velnias - užsimovęs kelnes“ organizatorės – Kauno lopšelio - darželio ikimokyklinio ugdymo mokytoja metodininkė Rita Pčalinienė, vyr. mokytoja Kristina Konstantinova. Respublikinio STEM virtualaus kūrybinio projekto – nuotraukų parodos koordinatorė – direktorės pavaduotoja ugdymui atliekanti direktoriaus funkcijas Gintarė Bosienė. Kilus klausimams, kreiptis el. paštu kristinakonstantinova1@gmail.com arba tel. +370 684 03077 . Projekto trukmė 2023 m. vasario1 d. – vasario 24 d.
2. Dalyviai, kurdami Užgavėnių kaukes, STEAM metodus ir priemones pasirenka savarankiškai. Kurti galima pvz.: iš buitinių atliekų, molio, modelino, kailio, gamtinės medžiagos, siūti, megzti ir pan.
3. Projekte dalyvaujantys pedagogai išrenka kokybiškiausias, originaliausias, tikroviškiausias Užgavėnių kaukes bei jų gaminimo proceso nuotraukas ar nuotraukų koliažus ir įkelia į uždarą Facebook grupę ,,Šokinėjo Velnias - užsimovęs kelnes“. Nuotraukose neturi matytis vaikų veidų. Nuotraukas kelti nuo 2023 m. vasario 1 d. iki 2023 m. vasario 24 d. Įkeldami padaryto kūrybinio darbo nuotrauką, viršuje įrašykite pilną įstaigos pavadinimą, vaiko vardą, pavardę (ar grupės pavadinimą), mokytojo vardą, pavardę.
4. Nuotraukos bus skelbiamos Kauno miesto lopšelio-darželio „Gintarėlis” internetinėje svetainėje <https://www.kaunogintarelis.lt> ir lopšelio-darželio Facebook paskyroje.

**V. BAIGIAMOSIOS NUOSTATOS**

1. Visiems STEAM virtualaus kūrybinio projekto – nuotraukų parodos „Šokinėjo Velnias, užsimovęs kelnes“ dalyviams bus paruoštos Kauno lopšelio-darželio „Gintarėlis“ padėkos ir metodinės veiklos pažymos bei įkeltos į uždarą Facebook grupę ,,Šokinėjo Velnias - užsimovęs kelnes“ .
2. Pateikdamas darbus autorius tampa virtualaus kūrybinio projekto – parodos dalyviu bei patvirtina, kad yra šios nuotraukos autorius ir yra gavęs joje esančių asmenų sutikimą šią nuotrauką pateikti parodai. Už autorinių teisių pažeidimus atsako nuotraukas pateikę asmenys.
3. Organizatoriai įgyja teisę nuotraukas naudoti informaciniais ir edukaciniais tikslais (be autoriaus sutikimo).
4. Organizatoriai pasilieka teisę dalyvių darbus publikuoti savo nuožiūra.
5. Fotografijas kelti į uždarą Facebook grupę iki nurodytos datos, neatitinkančios techninių reikalavimų bei konkurso tematikos nuotraukos, neeksponuojamos.
6. Dalyvavimas projekte laikomas autorių sutikimu su šiomis sąlygomis.
7. Projekto organizatorius, esant būtinybei, pasilieka teisę keisti taisykles, dalyvavimo sąlygas.